Mairéad Ní Mhaonaigh

Mairéad Ní Mhaonaigh (irsk uttale: [ˈmˠaɾʲeːd̪ˠ nʲiː ˈwiːn̪ˠiː]; født 26. juli 1959) er en irsk felespiller og hovedvokalist for det irske folkemusikkbandet Altan, som hun grunnla sammen med sin ektemann Frankie Kennedy i 1987 og som fremdeles etter mer enn tretti år er aktive. Kennedy døde imidlertid i 1994. Mairéad Ní Mhaonaigh er anerkjent som en ledende eksponent for Donegal-spillestilen, og hun blir ofte ansett som en av de fremste sangerne på det irske språket, som er hennes morsmål.

Hun er en del av den internasjonale supergruppen String Sisters. Hun er også medlem av den irske supergruppen T with the Maggies, som opptrådte første gang i januar 2009 på Temple Bar TradFest i Dublin, og som i oktober 2010 ga ut sitt debutalbum, T with the Maggies.

Etter nesten 22 år med Altan ga hun i februar 2009 ut sitt første soloalbum, som hadde tittelen Imeall. Etter 29 år som musiker i Altan ga hun i oktober 2016 ut albumet Na Mooneys med sitt andre band Na Mooneys. Sommeren 2018 dannet hun sammen med 12 andre kvinnelige Donegal-felespillere bandet SíFiddlers (The She Fiddlers). Deres opptreden på Earagail Arts Festival var en kjempesuksess, og som avslutning på konserten kom over 30 kvinnelige spillemenn fra Donegal opp på scenen og spilte sammen med SíFiddlers i finalenummeret.

Album

Soloalbum 

 2009 Imeall

Sammen med Frankie Kennedy 

 1983 Ceol Aduaidh
 1987 Altan

Familie 
Hun er datter av folkemusikeren Proinsias Ó Maonaigh (1922–2006), som også er kjent under det engelske navneet Francie Mooney.

Referanser

Eksterne lenker 
 
 

Irske musikere
Irsk folkemusikk